(6)

Doda se Dodatek XII: „Dodatek XII Kategorije testnih letov in z njimi povezane kvalifikacije posadke za testne lete A. Splošno Ta dodatek določa kvalifikacije, ki jih mora imeti letalska posadka, ki sodeluje pri izvajanju testnih letov zrakoplovov, ki so certificirani ali bodo certificirani v skladu s CS-23 za zrakoplove z največjo vzletno maso (MTOM) 2 000 kg ali več, CS-25, CS-27, CS-29 ali enakovrednimi plovnostnimi kodami. B. Opredelitev pojmov 1. ‚Inženir za testne lete‘ pomeni vsakega inženirja, ki je udeležen pri testnih letih, bodisi na tleh ali v letu. 2. ‚Vodilni inženir za testne lete‘ pomeni inženirja za testne lete, ki je zadolžen za naloge, ki se izvajajo na zrakoplovu, z namenom da bi opravljal testne lete ali ocenjeval pilota pri upravljanju zrakoplova in njegovih sistemov med dejavnostmi testnega leta. 3. ‚Testni leti‘ pomenijo: 3.1 lete za razvojno fazo novega projekta (zrakoplova, pogonskih sistemov, delov in naprav); 3.2 lete za dokaz skladnosti z osnovo za certificiranje ali skladnosti s projektom tipa; 3.3 lete, predvidene za preskušanje novih konceptov projekta, za kar so potrebni nekonvencionalni manevri ali profili, za katere bi bil možen izhod iz že odobrene envelope zrakoplova; 3.4 lete za usposabljanje za testne lete. C. Kategorije testnih letov 1. Splošno Spodnji opisi se nanašajo na lete, ki jih izvajajo projektivne in proizvodne organizacije na podlagi Priloge I (dela 21). 2. Področje uporabe Če je v test vključen več kot en zrakoplov, se vsak posamezni let zrakoplova oceni na podlagi tega dodatka, da se ugotovi, ali gre za testni let in, če je to primerno, za katero kategorijo. Leti iz točke (6)(B)(3) so edini leti, ki spadajo na področje uporabe tega dodatka. 3. Kategorije testnih letov Testni leti vključujejo naslednje štiri kategorije: 3.1 Kategorija ena (1) (a) Začetni let(-i) novega tipa zrakoplova ali zrakoplova, katerega let ali značilnosti upravljanja so lahko bili znatno spremenjeni; (b) leti, med katerimi je mogoče predvideti, da lahko nastopijo letalne značilnosti, ki se znatno razlikujejo od tistih, ki so že znane; (c) leti, katerih namen je raziskati nove ali neobičajne konstrukcijske značilnosti ali tehnike zrakoplova; (d) leti za določitev ali razširitev letalne envelope; (e) leti za določitev regulativnih zmogljivosti, letalnih značilnosti in značilnosti upravljanja ob približevanju omejitvam letalne envelope; (f) usposabljanje za testne lete kategorije 1. 3.2 Kategorija dva (2) (a) Leti, ki niso razvrščeni v kategorijo 1, z zrakoplovom, katerega tip še ni certificiran; (b) leti, ki niso razvrščeni v kategorijo 1, z zrakoplovom že certificiranega tipa po vključitvi še ne odobrene spremembe, pri katerih je: (i) zahtevana ocena splošnega vedenja zrakoplova ali (ii) zahtevana ocena osnovnih postopkov posadke, kadar deluje ali je potreben nov ali spremenjen sistem, ali (iii) zahtevano, da zrakoplov namenoma leti zunaj omejitev trenutno odobrenega območja delovanja, a znotraj preskušane letalne envelope; (c) usposabljanje za testne lete kategorije 2. 3.3 Kategorija tri (3) Leti, ki se izvajajo za izdajo izjave o skladnosti za novo izdelan zrakoplov, za katerega ni potrebno letenje zunaj omejitev tipa certifikata ali priročnika za letenje za zrakoplov. 3.4 Kategorija štiri (4) Leti, ki niso uvrščeni v kategorijo 1 ali 2, z zrakoplovom že certificiranega tipa, če se vključuje še ne odobrena projektivna sprememba. D. Usposobljenost ter izkušnje pilotov in vodilnih inženirjev za testne lete 1. Splošno Piloti in vodilni inženirji za testne lete so usposobljeni in imajo izkušnje iz naslednje tabele. Kategorije testnih letov Zrakoplovi 1 2 3 4 CS-23 regionalni zrakoplovi ali zrakoplovi z izračunano največjo dovoljeno hitrostjo, ki se uporablja v strmem letu proti cilju na tleh (Md), več kot 0,6 macha ali ki lahko dosežejo višino nad 7 260 m (25 000 čevljev), CS-25, CS-27, CS-29 ali enakovredne plovnostne kode stopnja usposobljenosti 1 stopnja usposobljenosti 2 stopnja usposobljenosti 3 stopnja usposobljenosti 4 drugi zrakoplovi CS-23 z MTOM 2 000 kg ali več stopnja usposobljenosti 2 stopnja usposobljenosti 2 stopnja usposobljenosti 3 stopnja usposobljenosti 4 1.1 stopnja usposobljenosti 1 1.1.1 Piloti izpolnjujejo zahteve Priloge I (del FCL) k Uredbi Komisije (EU) št. 1178/2011 z dne 3. novembra 2011 (1). 1.1.2 Vodilni inženir za testne lete je: (a) zadovoljivo zaključil usposabljanje za stopnjo usposobljenosti 1 in (b) opravil vsaj 100 ur letenja, vključno z usposabljanjem za testne lete. 1.2 Stopnja usposobljenosti 2 1.2.1 Piloti izpolnjujejo zahteve Priloge I (del FCL) k Uredbi Komisije (EU) št. 1178/2011 z dne 3. novembra 2011. 1.2.2 Vodilni inženir za testne lete je: (a) zadovoljivo zaključil usposabljanje za stopnjo usposobljenosti 1 ali 2 in (b) opravil najmanj 50 ur letenja, vključno z usposabljanjem za testne lete. Usposabljanje za stopnjo usposobljenosti 1 ali 2 za vodilnega inženirja za testne lete obsega najmanj naslednje predmete: (i) zmogljivosti; (ii) stabilnost in nadzorovanje/značilnosti upravljanja, (iii) sisteme; (iv) vodenje testa in (v) obvladovanje tveganj/upravljanje varnosti. 1.3 Stopnja usposobljenosti 3 1.3.1 Piloti imajo veljavno licenco, ki ustreza kategoriji zrakoplova, ki se testira, in je izdana v skladu z delom FCL, kot tudi najmanj licenco poklicnega pilota. Poleg tega ima vodja zrakoplova: (a) rating za testne lete ali (b) je opravil najmanj 1 000 ur letenja kot vodja zrakoplova na zrakoplovih s podobno zahtevnostjo in značilnostmi ter (c) je pri vsakem razredu ali tipu zrakoplova sodeloval pri vseh letih, ki so del programa, ki je privedel do izdaje posameznega spričevala o plovnosti za vsaj pet zrakoplovov. 1.3.2 Vodilni inženir za testne lete: (a) izpolnjuje stopnjo usposobljenosti 1 ali 2 ali (b) je pridobil veliko izkušenj z letenjem, ki so pomembne za njegove naloge, in (c) je sodeloval pri vseh letih, ki so del programa, ki je privedel do izdaje posameznega spričevala o plovnosti za vsaj pet zrakoplovov. 1.4 Stopnja usposobljenosti 4: 1.4.1 Piloti imajo veljavno licenco, ki ustreza kategoriji zrakoplova, ki se testira, in je izdana v skladu z delom FCL, kot tudi najmanj licenco poklicnega pilota. Vodja zrakoplova ima rating za testne lete ali je opravil vsaj 1 000 ur letenja kot vodja zrakoplova s podobno zahtevnostjo in značilnostmi. 1.4.2 Usposobljenost in izkušnje za vodilne inženirje za testne lete, kakor je opredeljeno v priročniku za delovanje za testne lete. 2. Vodilni inženirji za testne lete Vodilni inženirji za testne lete pridobijo dovoljenje pri organizaciji, ki jih zaposluje, s podrobnimi podatki o obsegu njihovih funkcij znotraj organizacije. Dovoljenje vsebuje naslednje podatke: (a) ime; (b) datum rojstva; (c) izkušnje in usposabljanje; (d) položaj v organizaciji; (e) namen dovoljenja; (f) datum prve izdaje dovoljenja; (g) datum poteka dovoljenja, če je podan, in (h) identifikacijsko številka dovoljenja. Vodilni inženirji za testne lete so imenovani le za določen let, če so telesno in duševno sposobni varno opravljati dodeljene naloge in izpolnjevati odgovornosti. Organizacija da vso zadevno evidenco v zvezi z dovoljenji na voljo njihovim imetnikom. E. Usposobljenost in izkušnje drugih inženirjev za testne lete. Drugi inženirji za testne lete na krovu zrakoplova imajo izkušnje in usposabljanje, ki so sorazmerni z nalogami, ki so jim dodeljene kot članom posadke, in v skladu s priročnikom za delovanje za testne lete, kadar je to primerno. Organizacija da vso zadevno evidenco v zvezi z dejavnostmi, povezanimi z leti, na voljo ustreznemu inženirju za testne lete.“